**Üzleti típusú szálláshely-szolgáltatási tevékenység**

**nyilvántartásba vételének folyamata**

Vonatkozó jogszabályok:

* *a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Korm. rendelet (a továbbiakban Kr.)*
* *a szolgáltatási tevékenység megkezdésének és folytatásának általános szabályairól szóló 2009. évi LXXVI. tv.*
* *a turisztikai térségek fejlesztésének állami feladatairólszóló 2016. évi CLVI. tv.*
* *a turisztikai térségek fejlesztésének állami feladatairól szóló törvény végrehajtásáról szóló 235/2019. (X. 15.) Korm. rendelet*

**1. lépés**: - **az** **NTAK regisztráció elvégzése**

# A Kr. 5. § (3) bekezdése alapján a szálláshely-szolgáltatás olyan szálláshelyen folytatható, amely rendelkezik szálláshelykezelő szoftverrel - ennek érdekében a szálláshely-szolgáltatónak elektronikus úton regisztrálnia kell a Nemzeti Turisztikai Adatszolgáltató Központ (a továbbiakban: NTAK) üzemeltetője által e célra működtetett elektronikus felületen.

További információ: <https://info.ntak.hu/regisztracio>

Az Magyar Turisztikai Ügynökség a maximum 8 szobával és pótágyakkal együtt maximum 16 férőhellyel rendelkező szálláshelyek számára ingyenesen biztosítja a VENDÉGEM alkalmazást, amelyen keresztül a napi adatszolgáltatás könnyen és gyorsan teljesíthető. A szoftver az adott szálláshely NTAK-regisztrációja során ingyenesen igényelhető az NTAK felületén.

További információ: <https://info.vendegem.hu/>

*A regisztráció során ki kell pipálni, hogy (még) nem rendelkezik önkormányzati nyilvántartási számmal!*

**2. lépés: - a szálláshely-minősítés elvégzése**

A Kr. 4. § (1) bek., ill. 5. § (3) bekezdése értelmében - 2022. január 1. napjától - **szálláshely-üzemeltetési tevékenység csak olyan szálláshelyen folytatható, amely érvényes szálláshely-minősítéssel rendelkezik**, továbbá amely megfelel azon szálláshelytípus szerinti minőségi, műszaki és szolgáltatási követelményeknek, amely tekintetében a szálláshely-szolgáltatási tevékenységet folytatni kívánják.

**A szálláshely minősítés menete a következő:**

2.1. Regisztráció a <https://www.szallashelyminosites.hu/> felületen, ahol a minősítés kritériumrendszere és az útmutatók szálláshely típusonként megtalálhatók.

2.2. Minősítés kezdeményezése: ez a regisztráció során azonnal generálódik, csak jóvá kell hagyni. A kérelem a Magyar Turisztikai Minőségtanúsító Testület Nonprofit Kft. -hez (röviden: MTMT) fut be.

2.3. Önértékelés elvégzése a weboldalon található kritériumrendszer alapján: a kérelem benyújtását követően hozzáférhető az önértékelés, amiről rendszerüzenet is érkezik.

2.4. Az MTMT helyszíni ellenőrzést tart, melyre 15 munkanapon belül sor kerül. (Öt munkanappal az ellenőrzést megelőzően értesítik a szálláshely szolgáltatót.)

2.5.       Az MTMT-től az üzemeltető a **következő dokumentumokat kapja meg:**

* igazolás a minősítésről
* tanúsítvány - ami igazolja a minősítési folyamatot
* táblát vagy matricát, ami a vendégek számára igazolja a minősítést

**3. lépés**: - **a bejelentés megtétele a jegyző felé**

Bejelentés beküldése az Önkormányzati Hivatali Portálon keresztül (<https://ohp-20.asp.lgov.hu/nyitolap>) Ügyfélkapus belépéssel:

**Címzett: ………………. Város Önkormányzata / Ügyindítás /** **Ipar-Kereskedelem ágazat / Üzleti tevékenység ügytípus / Szálláshely ügytípus / Szálláshely nyilvántartásba vételi kérelem, bejelentés**

***Fontos!*** *Amennyiben nem magánszemélyként jár el, akkor a bal felső sarokban használja a* ***Szerepkörváltás*** *(cég nevében, egyéni vállalkozóként…) funkciót!*

**Segítség a kitöltéshez (fejezetek: előlap, főlap):**

- előlap: beküldő adatai.

* Az elektronikus kapcsolattartást alul engedélyezni kell, e-mail címet meg kell adni.
* Az eljárás illetékmentes

- főlap:

I. Bejelentés jellege: új szálláshely

II. Szolgáltatás célja: üzleti / nem üzleti típus

III. Szolgáltató adatai: értelemszerűen kitöltendő

IV. Szálláshely adatai: értelemszerűen kitöltendő

típus: szálloda, panzió, kemping, üdülőháztelep, kikötő, egyéb szálláshely, magánszálláshely, magánszálláshely (falusi), egyéb szálláshely (falusi)

szobák és ágyak száma: a szoba és ágy fogalmának tisztázásához szintén segítséget nyújt a Kr. 2. §-a

V. Szolgáltatás kezdete: értelemszerűen kitöltendő

VI: Tulajdonos adatai: értelemszerűen kitöltendő

VII. A bejelentéshez csatolt mellékletek: bejelölendő

Következő lépés: Ellenőrzések futtatása

Következő lépés: További műveletek - Űrlap lementése (javasolt!), majd Űrlap beküldése

Az utolsó fázisban a szükséges dokumentumok csatolandóak.

**Kötelezően csatolandó:**

1. szálláshelykezelő szoftver (NTAK regisztráció) meglétét igazoló dokumentum (Kr. 6. §. (2) bek. d))

2. a szálláshely-minősítéséről szóló határozat (Kr. 6. §. (2) bek. e))

3. helyszínrajz (Kr. 6. §. (1) bek. d)) *(ez lehet kézzel felvázolt is, csak az épületről)*

4. Amennyiben releváns, akkor csatolandó a bérleti szerződés, a haszonélvező hozzájárulása és a tulajdonosi hozzájárulás.

A sikeres beküldés tényéről a rendszer e-mailben fog üzenetet küldeni. Amennyiben a rendszerüzenetet nem kapja meg, akkor a beküldés sikertelen volt, ez esetben kérem, vegye fel velünk a kapcsolatot!

Amennyiben hivatalunkba érkezik a hiánytalanul kitöltött űrlap, 8 napon belül nyilvántartásba vesszük a szálláshely-szolgáltató tevékenységet, s az erről szóló igazolást ügyfélkapun küldjük meg.